**Apstiprināti**

ar Ķekavas novada domes

2023.gada 19.jūlija sēdes

lēmumu Nr. 26. (protokols Nr. 14.)

**Saistošie noteikumi Nr. 12/2023**

**Kārtība, kādā Ķekavas novada pašvaldība kompensē vispārējās pamatizglītības un vidējās izglītības iestāžu izglītojamiem braukšanas izdevumus par sabiedriskā transporta izmantošanu**

*Izdoti saskaņā ar Pašvaldību likuma 44. panta otro daļu,*

*Izglītības likuma 17. panta trešās daļas 21. punktu*

*Sabiedriskā transporta pakalpojumu likuma 14. panta trešo daļu,*

*Ministru kabineta 2021. gada 22. jūnija noteikumu Nr. 414*

*“Braukšanas maksas atvieglojumu noteikumi” 17. punktu*

1. Saistošie noteikumi (turpmāk – noteikumi) nosaka kārtību un apmēru, kādā Ķekavas novada pašvaldība (turpmāk – pašvaldība) kompensē braukšanas izdevumus par sabiedriskā transporta, kas pārvadā pasažierus pilsētas un reģionālās nozīmes maršrutos, izmantošanu vispārējās pamatizglītības (1.–9. klase) un vispārējās vidējās izglītības (10.–12. klase) iestāžu izglītojamajiem, kuri iegūst izglītību pašvaldības vispārējās izglītības iestādēs (turpmāk – izglītojamie).

2. Vispārējās pamatizglītības (1.–9. klase) iestādes izglītojamajiem ir tiesības saņemt braukšanas izdevumu kompensāciju 100 % apmērā un vispārējās vidējās izglītības (10.–12. klase) iestādes izglītojamajiem – 100% apmērā par braucieniem mācību gada laikā no pašvaldības administratīvajā teritorijā esošai dzīvesvietai tuvākās pieturas līdz izglītības iestādei un atpakaļ, ja tie izmanto sabiedrisko transportu, kas pārvadā pasažierus pilsētas un reģionālās nozīmes maršrutos (biļešu sistēma).

3. Pašvaldība kompensē braukšanas izdevumus, atbilstoši normatīvajos aktos noteiktajiem mācību gada un mācību semestru sākuma un beigu laikiem.

4. Pašvaldība nekompensē braukšanas izdevumus:

4.1.izglītojamo pārvadājumiem brīvdienās, svētku dienās, izglītojamo brīvlaikos, kā arī laikā, kad mācības izglītības iestādēs nenorisinās;

4.2.par sabiedriskā transporta izmantošanu izglītojamajiem, kuri izglītības pakalpojumu saņem ārpus Ķekavas novada administratīvās teritorijas, izņemot gadījumus, ja ar Ķekavas novada pašvaldības izglītības iestādes direktora rīkojumu izglītojamajam noteiktas mācības ārpus Ķekavas novada administratīvās teritorijas.

5. Braukšanas maksas atvieglojumu noteikumos noteiktajā kārtībā nevar saņemt izglītojamie, kuri var izmantot sabiedrisko transportu un ir tiesīgi saņemt Ministru kabineta noteikumos paredzētos valsts apmaksātos braukšanas maksas atvieglojumus 100 % apmērā no braukšanas maksas sabiedriskajā transportā.

6. Izglītojamiem, sabiedriskā transporta, kas pārvadā pasažierus pilsētas un reģionālās nozīmes maršrutos, braukšanas izdevumus noteikumu 1. punktā noteiktajā gadījumā kompensē šādā kārtībā:

6.1. uzsākot mācību gadu vai mācību gada laikā, iestājoties izglītības iestādē, nepilngadīgā izglītojamā likumiskais pārstāvis vai pilngadīgais izglītojamais (turpmāk – kompensācijas saņēmējs) iesniedz izglītības iestādē iesniegumu, atbilstoši noteikumu 1. pielikumam;

6.2. braukšanas izdevumu kompensācijas saņemšanai, kompensācijas saņēmējs 5 (piecu) darba dienu laikā, pēc tekošā mēneša beigām, iesniedz izglītības iestādes vadītājam iesniegumu (2. pielikums) ar klāt pievienotām braukšanas biļetēm (nebojātas, bez piezīmēm, labojumiem un svītrojumiem, kā arī ar skaidri salasāmu datumu un cenu) hronoloģiskā secībā, norādot maršrutu un transporta izmaksu kopējo summu (biļetēs veiktajiem ierakstiem jābūt skaidri salasāmiem, pretējā gadījumā braukšanas izdevumu kompensācija par nesalasāmām biļetēm netiek izmaksāta);

6.3. izglītības iestāde pārbauda iesniegto biļešu atbilstību noteikumu nosacījumiem (tai skaitā biļešu datumu, cenu, maršrutu) un līdz katra mēneša 15. datumam iesniedz pašvaldības iestādes “Ķekavas novada centrālā administrācija” atbildīgajā struktūrvienībā ar izglītības iestādes vadītāja saskaņojuma atzīmi par kompensācijas izmaksu, atbilstoši noteikumu 3. pielikumam.

7. Kompensācijas saņēmējam braukšanas izdevumu kompensāciju izmaksā tikai par noteikumu 6.2.apakšpunktā noteiktajā termiņā iesniegtajām biļetēm.

8. Kompensācijas izmaksu līdz katra mēneša pēdējai darba dienai veic pašvaldības iestādes “Ķekavas novada centrālā administrācija” atbildīgā struktūrvienība.

9. Noteikumi stājās spēkā ar 2023. gada 1. septembri.

10. Ar noteikumu spēkā stāšanos spēku zaudē Ķekavas novada pašvaldības 2022. gada 27. aprīļa saistošie noteikumi Nr. 12/2022 “Kārtība, kādā Ķekavas novada pašvaldība kompensē vispārējās pamatizglītības un vidējās izglītības iestāžu izglītojamiem braukšanas izdevumus par sabiedriskā transporta izmantošanu”.

Domes priekšsēdētājs: (\*PARAKSTS) Juris Žilko

**1.pielikums**

Saistošajiem noteikumiem Nr.12/2023

“Kārtība, kādā Ķekavas novada pašvaldība kompensē

vispārējās pamatizglītības un vidējās izglītības iestāžu izglītojamiem

braukšanas izdevumus par sabiedriskā transporta izmantošanu”

Ķekavas novada pašvaldības izglītības iestādes ...................................................................... direktoram............................................................................................................................................

(izglītojamā likumiskā pārstāvja/pilngadību sasniegušā izglītojamā vārds, uzvārds, personas kods)

.......................................................................................................................................................

(dzīvesvietas adrese, tālrunis)

**IESNIEGUMS**

**sabiedriskā transporta izmaksu kompensācijas saņemšanai**

Lūdzu kompensēt transporta izdevumus par maniem un/vai mana dēla/meitas

.......................................................................................................................................................

(vārds, uzvārds, personas kods, klase)

braucieniem no dzīvesvietas

.......................................................................................................................................................

(dzīvesvietas adrese)

uz izglītības iestādi .......................................................................................................................................................

(izglītības iestādes nosaukums)

un atpakaļ pēc iesniegtajām braukšanas biļetēm 20....../20...... .mācību gadā.

Sabiedriskā transporta maršruts

.......................................................................................................................................................

Transporta izdevumu kompensācijas saņēmējs

.......................................................................................................................................................

(vārds, uzvārds, personas kods)

Transporta izdevumu kompensāciju lūdzu pārskaitīt uz bankas kontu:

.......................................................................................................................................................

(Bankas nosaukums, bankas konta Nr.)

Esmu iepazinies/-usies ar 2023. gada \_\_. \_\_\_\_\_\_\_ Ķekavas novada pašvaldības saistošajiem noteikumiem Nr.\_\_\_ “Kārtība, kādā Ķekavas novada pašvaldība kompensē vispārējās pamatizglītības un vidējās izglītības iestāžu izglītojamiem braukšanas izdevumus par sabiedriskā transportlīdzekļa izmantošanu” un informēts/-a, ka Ķekavas novada pašvaldība atmaksā tikai transporta biļetes, kas atbilst iesnieguma veidlapā norādītajam maršrutam un ir iesniegtas noteiktajā kārtībā.

\*šo iesniegumu iesniedz uzsākot mācību gadu

*Personas datus Ķekavas novada pašvaldība apstrādāja, pamatojoties uz Eiropas parlamenta un padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko ieceļ Direktīvu 95/46EK 6.panta pirmās daļas(c)punktu – apstrāde ir vajadzīga, lai izpildītu uz pārzini attiecināmu juridisku pienākumu.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts un atšifrējums)

Domes priekšsēdētājs (\*PARAKSTS) J. Žilko

**2. pielikums**

Saistošajiem noteikumiem Nr.12/2023

“Kārtība, kādā Ķekavas novada pašvaldība kompensē

vispārējās pamatizglītības un vidējās izglītības iestāžu izglītojamiem

braukšanas izdevumus par sabiedriskā transporta izmantošanu”

Ķekavas novada izglītības iestādes .......................................................................................... direktoram

.......................................................................................................................................................

(izglītojamā likumiskā pārstāvja/pilngadību sasniegušā vidusskolēna vārds, uzvārds, personas kods)

.......................................................................................................................................................

(dzīvesvietas adrese, tālrunis)

......................................................................................................................................................

(izglītojamā vārds, uzvārds, personas kods, klase)

**IESNIEGUMS**

Apmaksājamās biļetes sabiedriskā transportā 20....... .................... mēnesī

*(biļetēs veiktajiem ierakstiem jābūt skaidri salasāmiem, biļetēm jābūt nesaburzītām - pretējā gadījumā braukšanas izdevumu kompensācija par nesalasāmām biļetēm netiek izmaksāta, biļetes tiek pielīmētas uz iesnieguma lapas hronoloģiskā secībā)*

\*šo iesniegumu iesniedz katru mēnesi

*Personas datus Ķekavas novada pašvaldība apstrādāja, pamatojoties uz Eiropas parlamenta un padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko ieceļ Direktīvu 95/46EK 6.panta pirmās daļas(c)punktu – apstrāde ir vajadzīga, lai izpildītu uz pārzini attiecināmu juridisku pienākumu.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (paraksts un atšifrējums)

Domes priekšsēdētājs (\*PARAKSTS) J. Žilko

**3. pielikums**

Saistošajiem noteikumiem Nr.12/2023

“Kārtība, kādā Ķekavas novada pašvaldība kompensē

vispārējās pamatizglītības un vidējās izglītības iestāžu izglītojamiem

braukšanas izdevumus par sabiedriskā transporta izmantošanu”

**SARAKSTS transporta kompensāciju saņemšanai**

par izglītības iestādes .......................................... apmeklējumu

20.... gada ................. mēnesī

|  |  |  |  |  |
| --- | --- | --- | --- | --- |
| Nr. | Izglītojamā vārds, uzvārds | Personas kods | Izmaksājamā transporta izdevumu kompensācija *euro* | Kompensācijas saņēmējs (vārds, uzvārds)bankas konta numurs |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | KOPĀ  |  |  |

Izglītības iestādes vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts un atšifrējums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

Domes priekšsēdētājs (\*PARAKSTS) J. Žilko

**Paskaidrojuma raksts**
**Ķekavas novada pašvaldības saistošajiem noteikumiem Nr. 12/2023**

**“Kārtība, kādā Ķekavas novada pašvaldība kompensē**

**vispārējās pamatizglītības un vidējās izglītības iestāžu izglītojamiem**

**braukšanas izdevumus par sabiedriskā transporta izmantošanu”**

|  |  |
| --- | --- |
| 1. Mērķis un nepieciešamības pamatojums  | Saistošo noteikumu mērķis ir noteikt kārtību un apmēru, kādā Ķekavas novada pašvaldība kompensē braukšanas izdevumus par sabiedriskā transporta, kas pārvadā pasažierus pilsētas un reģionālās nozīmes maršrutos, izmantošanu vispērējās pamatziglītības (1.-9.klase) un vispārējās vidējās izglītības (10.-12.klase) iestāžu izglītojamajiem, kuri iegūst izglītību pašvaldības vispārējās izglītības iestādēs.Pašvaldības pilnvarojums izstrādāt saistošos noteikumus izriet no Pašvaldību likuma 44.panta otrās daļas, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.Saskaņā ar Pašvaldību likuma Pārejas noteikumu 6.punktu, domei līdz 2024.gada 30.jūnijam ir jāizvērtē uz likuma “Par pašvaldībām” normu pamata izdoto saistošo noteikumu atbilstību šim likumam, līdz ar ko, jāizdod jaunus saistošos noteikumus atbilstoši Pašvaldību likumā ietvertajam pilnvarojumam. |
| 2. Fiskālā ietekme uz pašvaldības budžetu | Saistošo noteikumu izpildei nav nepieciešams veidot jaunas institūcijas un/vai jaunas štata vietas. Saistošo noteikumu īstenošanas finansiālās ietekmes prognoze uz pašvaldības budžetu 2023.gadā 10800 *euro* apmērā ir apstiprinātas vispārējo izglītības iestāžu budžetā.Šo noteikumu ietvaros nav paredzēts segt tādus braukšanas izdevumus, kas izglītojamiem radušies: valsts svētku dienās un brīvdienās, kā arī laikā, kad mācības izglītības iestādēs nenorisinās; sabiedriskajā transportā, ja izglītojamo pārvadājumus maršrutā nodrošina pašvaldības transports; par sabiedriskā transporta izmantošanu izglītojamajiem, kuri izglītības pakalpojumu saņem ārpus Ķekavas novada administratīvās teritorijas.Pašvaldība kompensē braukšanas izdevumus, atbilstoši normatīvajos aktos noteiktajiem mācību gada un mācību semestru sākuma un beigu laikiem. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Tiesiskais regulējums attiecināms uz izglītojamajiem, kuri pašvaldības vispārējās izglītības iestādēs apgūst vispārējo pamatizglītību un vispārējo vidējo izglītību.Noteikumu tiesiskais regulējums neradīs mērķgrupām jaunas tiesības, bet nodrošinās vienādas atbalsta iespējas visiem Ķekavas novada izglītības iestāžu izglītojamajiem.Ietekme uz vidi – nav paredzēta.Saistošie noteikumi neatstās ietekmi uz uzņēmējdarbības vidi pašvaldības teritorijā. Sabiedrības mērķgrupa, uz kuru attiecināms saistošo noteikumu tiesiskais regulējums, ir vispārējo izglītības iestāžu izglītojamie un viņu likumiskie pārstāvji. |
| 4. Ietekme uz administratīvajām procedūrām un to izmaksām | Izglītojamie vai izglītojamo likumiskie pārstāvji jautājumos par projekta piemērošanu var vērsties Ķekavas novada pašvaldības vispārējās izglītības iestādēs. Braukšanas izdevumu kompensācijai izglītojamie vai izglītojamo likumiskie pārstāvji iesniedz iesniegumu par sabiedriskā transporta izmaksu kompensācijas saņemšanu vispārējās izglītības iestādē, kurā apgūst vispārējās pamatizglītības programmu vai vispārējās vidējās izglītības programmu. Braukšanas izdevumu kompensācijas izmaksu nodrošina Ķekavas novada pašvaldības vispārējās izglītības iestādes un pašvaldības iestādes “Ķekavas novada centrālā administrācija” atbildīgās struktūrvienības. Galvenie procedūras posmi un izglītojamo vai izglītojamo likumisko pārstāvju veicamās darbības noteiktas saistošo noteikumu projektā. Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Pašvaldību likuma 4.panta pirmās daļas 4.punktā ir noteikts, ka pašvaldības funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību, savukārt, atbilstoši 44.panta otrajai daļai, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | Iesniegumu par sabiedriskā transporta izmaksu kompensācijas saņemšanu izskata vispārējā izglītības iestāde un izmaksu nodrošina pašvaldības iestādes “Ķekavas novada centrālā administrācija” atbildīgā struktūrvienība. Galvenie procedūras posmi un izglītojamo vai izglītojamo likumisko pārstāvju veicamās darbības noteiktas saistošo noteikumu projektā. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Notikušas konsultācijas ar vispārējo izglītības iestāžu vadītājiem.Konsultācijām tika izmantota sabiedriskā apspriešana, lai sasniegtu mērķgrupu, kā arī noskaidrotu pēc iespējas plašākas sabiedrības viedokli. Saistošo noteikumu projekts tika publicēts pašvaldības mājas lapā no 2023.gada 8. jūnija līdz 22. jūnijam (ieskaitot). Par saistošo noteikumu projektu saņemta 1 (viena) ieteikuma vēstule no Ķekavas vidusskolas, kurā, lūdz iespēju izskatīt, precizējot 2. punktu šādā redakcijā: “ Vispārējās pamatizglītības (1.–9. klase) iestādes izglītojamajiem ir tiesības saņemt braukšanas izdevumu kompensāciju 100 % apmērā un vispārējās vidējās izglītības (10.–12. klase) iestādes izglītojamajiem – 100% apmērā par braucieniem mācību gada laikā no pašvaldības administratīvajā teritorijā esošai dzīvesvietai tuvākās pieturas līdz izglītības iestādei un atpakaļ, ja tie izmanto sabiedrisko transportu, kas pārvadā pasažierus pilsētas un reģionālās nozīmes maršrutos (biļešu sistēma), izņemot gadījumos: 2.1. izglītojamo pārvadājumiem brīvdienās, svētku dienās, izglītojamo brīvlaikos, kā arī laikā, kad mācības izglītības iestādēs nenorisinās;2.2. sabiedriskajā transportā, ja izglītojamo pārvadājumus maršrutā nodrošina pašvaldības transports;2.3. par sabiedriskā transporta izmantošanu izglītojamajiem, kuri izglītības pakalpojumu saņem ārpus Ķekavas novada administratīvās teritorijas;2.4. izglītojamā dzīvesvieta atrodas ārpus pašvaldības administratīvās teritorijas.” Un papildināt 2. pielikumā iesniedzamo informāciju – izglītojamā vārds, uzvārds un klase. |

Domes priekšsēdētājs (\*PARAKSTS) J. Žilko